ข้อบัญญัติองค์การบริหารส่วนตำบลพบพระเรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพบพระอำเภอพบพระ จังหวัดตากพ.ศ. ๒๕๖๑ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลพบพระ โดยความเห็นชอบของสภาองค์การบริหารส่วนตำบลพบพระและนายอำเภอพบพระจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลพบพระ เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลพบพระอำเภอพบพระ จังหวัดตาก พ.ศ. ๒๕๖๑ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากข้อ ๓ข้อบัญญัตินี้มิให้ใช้บังคับแก่การก่อสร้างหรือดัดแปลง เขื่อน สะพานอุโมงค์ ทางหรือท่อระบายน้ำ กำแพง ประตู และรั้วข้อ ๔ ในข้อบัญญัตินี้บริเวณที่ ๑ หมายความว่าพื้นที่บริเวณ ดังต่อไปนี้ด้านเหนือ จดเส้นตั้งฉากกับถนนไม่ปรากฏชื่อฟากตะวันตก ที่จุดซึ่งถนนไม่ปรากฏชื่อบรรจบกับศูนย์กลางถนนคอกวัวและถนนไม่ปรากฏชื่อ ฟากตะวันออกด้านตะวันออก จดเส้นขนานระยะ๑๐๐ เมตร กับศูนย์กลางถนนคอกวัวและเส้นตั้งฉากกับถนนพบพระใต้ หมื่นฤาชัย ฟากใต้ที่จุดซึ่งถนนพบพระใต้ - หมื่นฤาชัย บรรจบกับศูนย์กลางถนนคอกวัวไปทางทิศตะวันออกเฉียงใต้ตามแนวถนนพบพระใต้ - หมื่นฤาชัย เป็นระยะ ๑๐๐ เมตรด้านใต้ จดเส้นขนานระยะ๑๐๐ เมตร กับศูนย์กลางถนนพบพระใต้ - หมื่นฤาชัยและแม่น้ำเมย ฝั่งเหนือด้านตะวันตก จดแม่น้ำเมยฝั่งตะวันออกบริเวณที่ ๒ หมายความว่า พื้นที่บริเวณเขตปฏิรูปที่ดินเพื่อเกษตรกรรมบริเวณที่ ๓ หมายความว่า พื้นที่บริเวณเขตป่าสงวนแห่งชาติป่าแม่สอดเขตป่าสงวนแห่งชาติป่าช่องแคบและป่าแม่โกนเกนบริเวณที่ ๔ หมายความว่าพื้นที่ตามแนวเขตองค์การบริหารส่วนตำบลพบพระ เว้นแต่บริเวณที่ ๑ บริเวณที่ ๒และบริเวณที่ ๓ทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่ในท้องที่องค์การบริหารส่วนตำบลพบพระอำเภอพบพระ จังหวัดตากภายในบริเวณแนวเขตตามแผนที่ท้ายข้อบัญญัติเป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๒) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) สถานีบริการน้ำมันประเภท ก สถานีบริการน้ำมันประเภท ขสถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สองและสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิง เพื่อการจำหน่ายที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภท โรงเก็บตามกฎหมายว่าด้วยการควบคุมน้ำมันเชื้อเพลิง(๕) สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๖) เว้นอาคารพาณิชยกรรม(๗) อาคารเลี้ยงสัตว์ทุกชนิดเพื่อการค้า(๘) อาคารเพาะเลี้ยงสัตว์น้ำ(๙) โรงฆ่าสัตว์(๑๐) อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๑) โรงกำจัดมูลฝอย(๑๒) อาคารเก็บวัตถุอันตราย(๑๓) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๑๔) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๕) อาคารที่มีความสูงเกิน ๒๓ เมตรเว้นแต่โครงสร้างสำหรับใช้ในการรับส่งวิทยุหรือโทรทัศน์ให้มีความสูงเกิน ๒๓ เมตรได้(๑๖) อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาลภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๑๒ เมตรเว้นแต่โครงสร้างสำหรับใช้ในการรับส่งวิทยุหรือโทรทัศน์ หรือสัญญาณสื่อสารทุกชนิดหอ ถังน้ำ เสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรมไซโลเก็บผลิตผลทางการเกษตร(๒) โรงงานตามกฎหมายว่าด้วยโรงงานเว้นแต่โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(๓) คลังน้ำมัน และสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕) สำนักงานที่มีพื้นที่รวมกันทุกชั้นในหลังเดียวกันเกิน ๓๐๐ตารางเมตร(๖)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๗) อาคารพักอาศัยประเภทห้องชุด อาคารชุดหรือหอพัก(๘) โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐เมตร และมีระยะห่างจากริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะน้อยกว่า ๕๐๐ เมตร(๙) อาคารซื้อขายหรือเก็บเศษวัสดุ(๑๐) สถานศึกษา(๑๑) สถานพยาบาล(๑๒) สถานสงเคราะห์เด็ก คนชรา และคนพิการ(๑๓) อาคารที่มีผนังภายนอกอาคารและหลังคาที่มีสีฉูดฉาด เว้นแต่สีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาลภายในบริเวณที่ ๓ ห้ามบุคคลใดก่อสร้างอาคารทุกชนิดทุกประเภทเว้นแต่อาคาร ดังต่อไปนี้(๑) อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน๕๐๐ ตารางเมตร และมีที่ว่างโดยรอบอาคาร ไม่น้อยกว่า ๑๐ เมตร ทุกด้าน(๓) ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๒ ตารางเมตรอาคารตาม (๑) (๒) และ (๓)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลภายในบริเวณที่ ๔ ห้ามบุคคลใดก่อสร้างอาคารทุกชนิดทุกประเภทดังต่อไปนี้(๑) อาคารพักอาศัยประเภทบ้านเดี่ยวที่มีความสูงไม่เกิน ๖ เมตร(๒)โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชน(๓) โรงงานตามกฎหมายว่าด้วยโรงงาน ที่เป็นโครงการก่อสร้างของภาครัฐที่สร้างความเข้มแข็งและยั่งยืนให้กับให้กับเศรษฐกิจภายในประเทศ(๔) ห้องแถว ตึกแถวอาคารพาณิชยกรรมที่มีพื้นที่รวมกันทุกชั้นในหลังเดียวกันไม่เกิน ๓๐๐ ตารางเมตรที่ตั้งอยู่ริมถนนสาธารณะที่มีเขตทางน้อยกว่า ๑๒ เมตรสามารถดำเนินการได้อาคารตาม (๑) (๒) (๓) และ (๔)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ภายในบริเวณพื้นที่ที่กำหนดตามข้อ ๔อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ ๗ภายในพื้นที่กำหนดตามข้อ ๔ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ และข้อ ๖ข้อ ๘ภายในพื้นที่กำหนดตามข้อ ๔ อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ และข้อ ๖ข้อ ๙ภายในพื้นที่กำหนดตามข้อ ๔ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ให้นายกองค์การบริหารส่วนตำบลพบพระ รักษาการตามข้อบัญญัตินี้ประกาศ ณ วันที่ ๑ พฤษภาคม พ.ศ. ๒๕๖๑บุญธรรม กิกสันเทียะนายกองค์การบริหารส่วนตำบลพบพระ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลพบพระ เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพบพระ อำเภอพบพระ จังหวัดตาก พ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๒๐ เมษายน ๒๕๖๑นุสรา/ตรวจ๒๑ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๒๔ ง/หน้า ๕๑/๓๑ พฤษภาคม ๒๕๖๑